Бабүнә

Бабүнә, Ак чәчәк, Ромашка () — дару ромашкасы, оешма чәчәкләр семьялыгыннан берьеллык үләнчел үсемлекләр ыругы. 

Еш кына ромашка дип, ботаник күзлектән караганда хаталы рәвештә Астра, Гербера, Дороникум, Нивяник, Остеоспермум, Пиретрум, Пупавка, Трехреберник, Хризантема кебек башка төр үсемлек төрләрен атыйлар.

 Таралуы 
70 кә якын төре билгеле, Евразиядә, Африкада таралганнар.
мини|Matricaria recutita
ТР территориясендә бер төре — дару ромашкасы (M. recutita) бар. Барлык районнарда да очрый. Буш, кысыр җирләрдә, чүп урыннарында, юл буйларында үсә. Нәзек, үзәк тамырлы.

 Ботаник тасвирлама 
мини|Matricaria chamomilla - дару ромашкасы
Сабагы туры, ботаклы, 10–30 см биеклектә. Яфраклары чиратлашкан, икешәр каурыйсыман-теленмә. Чәчәкләре озын чәчәк сапларында утырган калкан чәчәк төркеме хасил итүче кәрзиннәрдә урнашкан. Кәрзиннәр озынча конуссыман чәчәк түшәгеннән гыйбарәт, эче куыш (шушы билгесе буенча дару ромашкасы башка охшаш төрләрдән җиңел аерыла). Чәчәкләре һәрбер кәрзиндә ике типта: кырыйдагылары — телсыман, ак таҗ яфракчыклы ана чәчәкләр; уртадагылары — көпшәсыман, сары, ике җенесле. Җимешләре — бүрекчәсез коңгырт-яшел вак орлыкчалар. Үсемлекнең үзенчәлекле исе бар. Июньнән сентябрьгә кадәр чәчәк ата. Җимешләре августта өлгерә. Орлыктан үрчи.

 Кулланылыш 
Дару үсемлеге. Чәчәк кәрзиннәрендә эфир мае, флавоноидлар, гликозид, лайлалы матдәләр бар; дезинфекцияләү, тир чыгару, ялкынсынуга каршы, авыртуны басу чаралары буларак кулланыла. Тынычландыру, ашказаны җыелмалары составына керә.

Чәчәк төркеме косметик чаралар әзерләүдә файдаланыла.https://tatarica.org/tat/razdely/priroda/rastitelnost/romashka.

 Ботаник классификация 
Ыру үзенә якынча 22 төрне алаThe Plant List (ингл.): Matricaria .
Иң билгеле төрләре
 Matricaria aurea
 Chamomilla aurea
 Cotula aurea|aut
 Matricaria chamomilla - дару акчәчәге
 Chamomilla recutita
 Matricaria recutita
 Matricaria matricarioides - исле акчәчәк
 Matricaria discoidea
 Artemisia matricarioides
 Chamomilla suaveolens
 Matricaria matricarioides
 Matricaria suaveolens

 Искәрмәләр 

 Сылтамалар 
 Лекарственные ромашки 

Төркем:Астралылар
Төркем:Үләннәр
Төркем:Үсемлекләр
Төркем:Әлифба буенча үсемлекләр
Төркем:Дару үләннәре
Төркем:Ауразия флорасы